പ്രവാസി കൂട്ടായ്മയുടെ നേതൃത്വത്തില് ഭക്ഷ്യധാന്യ കിറ്റുകള് വിതരണം ചെയ്തു പയ്യന്നൂര് : ദുബായിലെ പ്രവാസി കൂട്ടായ്മയായ രാമന്തളി നായര് സൊസൈറ്റിയുടെ നേതൃത്വത്തില് രാമന്തളിയിലെ സമുദായ അംഗങ്ങള്ക്കും പഞ്ചായത്തിലെ നിര്ധനരായ നൂറ്റിഅന്പതോളം കുടുംബങ്ങള്ക്കും ഓണത്തോടനുബന്ധിച്ച് ഭക്ഷ്യധാന്യ കിറ്റുകള് വിതരണം ചെയ്തു. ഈ പ്രവാസി കൂട്ടായ്മ രാമന്തളി പ്രദേശത്ത് നിരവധിയായ ജീവകാരുണ്യ പ്രവര്ത്തനങ്ങള് നടത്തിവരുന്നുണ്ട്. കോവിഡ് പ്രതിസന്ധി കാലഘട്ടത്തില് ഒരു കൈത്താങ്ങ് എന്ന ലക്ഷ്യത്തോടെയാണ് നിര്ധരര്ക്കും സമുദായ അംഗങ്ങള്ക്കും ഭക്ഷ്യധാന്യ കിറ്റുകള് വിതരണം നല്കിയത്. രാമന്തളി കൊട്ടാരം താവുരിയാട്ട് ക്ഷേത്രത്തില് വെച്ചു നടന്ന ചടങ്ങില് ക്ഷേത്രം മേല്ശാന്തി കേശവന്നമ്ബൂതിരി വിതരണോദ്ഘാടനം നിര്വ്വഹിച്ചു. ക്ഷേത്രം നമ്ബ്യാരച്ഛന് ഏറ്റുവാങ്ങി. വി പി രമേശന് അധ്യക്ഷത വഹിച്ചു. കെ പി സുരേശന്, കെ എം തമ്ബാന്, കെ സുരേന്ദ്രന് , മഞ്ചേരി രാമചന്ദ്രന് ,വിജയന് വളമ്ബത്ത്, പി കെ സത്യന്, ടി പി സുരേശന് , ആര് രാഘവന്, കെ എം അനില്കുമാര് എന്നിവര് ആശംസകള് നേര്ന്നു. പിടി ചന്ദ്രന് സ്വാഗതവും അഖിലേഷ് കാട്ടൂര് നന്ദിയും പറഞ്ഞു. ബിജു വരപ്രത്ത്, സുധേഷ് പൊതുവാള്, കെ എം സരുണ് കുമാര് എന്നിവര് പ്രവര്ത്തനങ്ങള്ക്ക് നേതൃത്വം നല്കി